### NN 58/2024 (17.5.2024.), Pravilnik o izmjenama i dopunama Pravilnika o mjerilima za pružanje socijalnih usluga

Ministarstvo rada, mirovinskoga sustava, obitelji i socijalne politike

998

Na temelju članka 163. stavka 4. i članka 164. stavka 9. Zakona o socijalnoj skrbi (»Narodne novine«, br. 18/22., 46/22., 119/22. i 71/23.) ministar rada, mirovinskoga sustava, obitelji i socijalne politike donosi

PRAVILNIK

O IZMJENAMA I DOPUNAMA PRAVILNIKA O MJERILIMA ZA PRUŽANJE SOCIJALNIH USLUGA

Članak 1.

Članak 6. mijenja se i glasi:

»(1) Zgrada u kojoj se nalaze prostorije u kojima se pružaju usluge u prostoru pružatelja usluga mora ispunjavati uvjete sukladno posebnim propisima iz područja graditeljstva.

(2) Pored uvjeta iz stavka 1. ovoga članka pružatelj usluga treba ispunjavati sljedeće uvjete:

– prostorije danju moraju biti osvijetljene prirodnim izvorom svjetlosti, a noću umjetnim izvorom svjetlosti koji osigurava dobru vidljivost u svim prostorijama

– osigurati zaštitu od izravnog prodiranja sunčevih zraka u spavaonicama i prostorijama u kojima se zadržavaju korisnici i radnici, a u spavaonicama treba osigurati mogućnost zamračenja

– u prostorijama u kojima se zadržavaju korisnici i radnici u pravilu se osigurava prirodno prozračivanje, iznimno u prostorijama s nedovoljnim prirodnim prozračivanjem potrebno je osigurati mehaničku ventilaciju

– u spavaonicama koje ne smiju biti prolazne i prostorijama u kojima se zadržavaju korisnici i radnici temperatura prostora mora biti 20°C – 28°C

– visina prostorija mora iznositi najmanje 240 cm, iznimno, može se koristiti i prostor niži od 240 cm, ako je funkcionalan i ispunjava ostale uvjete propisane ovim Pravilnikom

– mora imati instalaciju za dovod vode i odvodnju otpadnih voda, električnu instalaciju, pristup fiksnoj ili mobilnoj telefonskoj mreži i internetu za sve vrste socijalnih usluga, a za uslugu smještaja dodatno i gromobransku instalaciju i sustav za dojavu požara

– mora imati važeće isprave o pregledu, ispitivanju i provjeri ispravnosti električnih instalacija te ako je primjenjivo ovisno o opremljenosti prostora: gromobranske instalacije, sustava za dojavu požara, sustava za grijanje i pripremu tople vode, zdravstvene ispravnosti vode koja se ne isporučuje iz javne vodoopskrbe, vodonepropusnosti sabirne jame ako objekt nije spojen na gradsku kanalizaciju, dimnjaka te nepropusnosti plinskih instalacija

– u prostorijama koje služe za održavanje osobne higijene i fizioloških potreba korisnika i radnika, pripremu obroka, pranje rublja i čišćenje mora se omogućiti korištenje tekuće tople i hladne vode s odvodnjom.«

(3) Okoliš i vanjski izgled zgrade moraju biti uređeni i osvijetljeni.

(4) Zgrada ili dio zgrade u kojoj se pružaju usluge mora biti u vlasništvu, suvlasništvu, najmu odnosno zakupu pružatelja usluge.

(5) Zaštita od požara provodi se sukladno posebnim propisima.«

Članak 2.

U članku 10. stavak 1. mijenja se i glasi:

»Zgrada ili dio zgrade u kojoj se pružaju usluge ovisno o vrsti usluge i korisničkoj skupini mora imati potreban broj funkcionalno raspoređenih prostorija namijenjenih korisnicima, te radnih i pomoćnih prostorija namijenjenih radnicima.«.

Stavak 2. mijenja se i glasi:

»Sve prostorije namijenjene korisnicima i radnicima moraju biti čiste i uredne«.

Stavak 3. mijenja se i glasi:

»Ako zgrada ili dio zgrade u kojoj se pružaju usluge ima balkon ili terasu, oni moraju biti ograđeni ogradom sukladno propisima iz područja graditeljstva«.

Članak 3.

Članak 14. mijenja se i glasi:

»(1) Usluga organiziranog stanovanja može se pružati u stambenim jedinicama koje mogu biti: obiteljska kuća ili stan u obiteljskoj kući ili zgradi u lokalnoj zajednici namijenjenoj stanovanju.

(2) Odredbe iz članka 6. stavka 2., 3. i 4. primjenjuju se i na pružanje usluga organiziranog stanovanja.

(3) Svaka zgrada u kojoj se nalazi stambena jedinica mora imati plan evakuacije.

Članak 4.

Članak 15. mijenja se i glasi:

»Stambene jedinice iz članka 14. ovoga Pravilnika za pružanje usluga organiziranog stanovanja moraju udovoljavati sljedećim uvjetima:

– lokacija stambene jedinice treba biti u naselju ili njegovoj blizini, radi mogućnosti korištenja usluga odgoja i obrazovanja, zdravstva i drugih djelatnosti, u skladu s dobi i potrebama korisnika, te mora biti prometno povezana s naseljem i imati prilaz prijevoznim sredstvima

– stambena jedinica mora imati priključak na električnu mrežu, provedene instalacije unutar objekta, priključak i instalacije za dovod pitke vode i odvod otpadnih voda, pristup fiksnoj ili mobilnoj telefonskoj mreži i internetu

– stambena jedinica u kojoj se pružaju usluge za korisnike smanjene pokretljivosti i korisnike koji koriste pomagala za pokretljivost mora osiguravati tim korisnicima nesmetan pristup, kretanje i boravak u prostoru kao i pokretnim korisnicima

– stambena jedinica mora imati potreban broj funkcionalno raspoređenih prostorija namijenjenih korisnicima kao što su: spavaonice, prostor za dnevni odmor koji može biti povezan s prostorijom za pripremu i serviranje hrane te pranje posuđa, kupaonica i zahod, te prostor za održavanje čistoće rublja, a u iznimnim slučajevima ovisno o stupnju podrške potrebno je osigurati prostoriju za potrebe radnika

– stambena jedinica mora imati odgovarajući prostor za skladištenje prehrambenih proizvoda odvojen od prostora namijenjenog za skladištenje sredstava za čišćenje i osobnu higijenu koji mogu biti u sklopu kuhinje, odnosno sanitarnog čvora ili druge odgovarajuće prostorije

– mora imati jedan zahod na najviše 6 korisnika i jednu kupaonicu na najviše 8 korisnika, a zahod može biti u sklopu kupaonice

– prostor za održavanje čistoće rublja može biti organiziran u sklopu kupaonice

– spavaonice mogu biti najviše trokrevetne, osim za djecu i mlađe punoljetne osobe s problemima u ponašanju koje mogu imati najviše 2 ležaja, te ne smiju biti prolazne

– prostorije u kojima borave korisnici moraju imati dnevno svjetlo i mogućnost prirodnog provjetravanja

– u spavaonicama i prostorijama u kojima se zadržavaju korisnici i radnici temperatura prostora mora biti primjereno kontrolirana

– stubište unutar stambenog prostora mora imati ogradu i rukohvate cijelom dužinom

– ako objekt ima balkon i terasu, balkon i terasa moraju biti ograđeni ogradom sukladno propisima iz područja graditeljstva.

Članak 5.

U članku 17. točka 1. mijenja se i glasi:

» – oprema i namještaj moraju odgovarati namjeni pojedine prostorije te biti primjereni dobi i vrsti oštećenja korisnika.«

Članak 6.

U članku 20. točki 3. iza riječi: »zastupnika« briše se točka te se dodaju točke 4. i 5. koje glase:

» – spavaonice ne smiju biti prolazne

– u stambenom prostoru potrebno je osigurati odgovarajući broj vatrogasnih aparata sukladno posebnom propisu.«.

Članak 7.

U članku 21. stavku 2. točka 9. mijenja se i glasi:

»fizioterapeut – završen studij za zanimanje prvostupnik fizioterapeut i odobrenje za rad nadležne komore«.

Članak 8.

U članku 22. točki 1. riječi: »iz članka 21. stavka 2. točke 1. i 3. – 6.« zamjenjuju se riječima: »iz članka 21. stavka 2. točke 1. – 6.«

Iza točke 10. na kraju rečenice briše se točka i dodaje se točka 11. koja glasi: »fizioterapeutski tehničar – radnik sa završenim srednjoškolskim obrazovanjem za fizioterapeutskog tehničara.«.

Članak 9.

U članku 23. točka 4. briše se.

U članku 23. na kraju teksta briše se točka i dodaju se točke koje glase:

»26. suradnik u odgoju za djecu rane i predškolske dobi – radnik sa završenim četverogodišnjim srednjoškolskim obrazovanjem i izobrazbom za poslove dadilje ili edukacijom za rad s djecom u riziku izdvojenom iz vlastite obitelji.

27. suradnik u odgoju – radnik sa završenim četverogodišnjim srednjoškolskim obrazovanjem i izobrazbom za poslove dadilje ili edukacijom za rad s djecom u riziku izdvojenom iz vlastite obitelji ili izobrazbom za rad obiteljskog suradnika.«.

Članak 10.

U članku 24. stavku 3. riječi: »tijekom noći« zamjenjuju se riječima: »tijekom 24 sata dnevno sve dane u tjednu«.

Članak 11.

U članku 25. stavak 7. mijenja se i glasi:

»Poslove iz stavka 1. ovoga članka mogu obavljati radnici navedeni u članku 23. točki 18., 20. i 21. ovoga Pravilnika, osim za uslugu organiziranog stanovanja.«.

Članak 12.

U članku 29. stavak 2. mijenja se i glasi:

»Poslove iz stavka 1. ovoga članka može obavljati radnik iz članka 23. točke 10. ovoga Pravilnika, osim za uslugu organiziranog stanovanja i uslugu smještaja do 10 mjesta za djecu, odnosno do 20 mjesta za odrasle i starije osobe.«.

Članak 13.

U članku 30. stavak 2. mijenja se i glasi:

»Poslove iz stavka 1. ovoga članka može obavljati radnik iz članka 23. točke 14. ovoga Pravilnika, osim za uslugu organiziranog stanovanja i uslugu smještaja do 10 mjesta za djecu, odnosno do 20 mjesta za odrasle i starije osobe.«.

Članak 14.

U članku 47. stavak 2. mijenja se i glasi:

»Aktivnost pripreme gotovih obroka iz stavka 1. ovoga članka provodi radnik iz članka 23. točke 16. i 17. ovoga Pravilnika, a aktivnost nabave ili dostave gotovih obroka iz stavka 1. ovoga članka provodi radnik iz članka 23. točke 22. ovoga Pravilnika«.

Članak 15.

U članku 51. točka 1. mijenja se i glasi:

»mora imati kuhinju za pripremu obroka ili prostoriju za pripremanje jela i prostoriju i priručni prostor za čuvanje hrane i pića, sukladno propisima iz područja ugostiteljstva, osim ako pružatelj usluge nema sklopljen ugovor s ovlaštenim pružateljem usluga za tu namjenu«.

Članak 16.

Članak 54. mijenja se i glasi:

»(1) Zgrada ili dio zgrade u kojoj se pruža usluga boravka mora imati:

– prostoriju za provođenje aktivnosti

– odgovarajući prostor za konzumaciju obroka koji može biti u sklopu prostorije za provođenje aktivnosti

– jednu kupaonicu s tušem i jedan zahod koji može biti u sklopu kupaonice, koji moraju biti prilagođeni ako se usluga pruža djeci s teškoćama u razvoju i odraslim osobama s invaliditetom te starijim osobama

– odgovarajući skladišni prostor koji može biti u sklopu kuhinje za skladištenje prehrambenih proizvoda odvojeno od prostora namijenjenih za skladištenje sredstava za čišćenje i osobnu higijenu, te sredstva za održavanje zgrade i okoliša koji može biti u sklopu sanitarnog čvora

– mjesto za čuvanje lijekova i sanitetskog materijala dostupno samo ovlaštenim osobama i osobama koje provode aktivnosti brige o zdravlju

– prostor za odlaganje odjeće i obuće korisnika.

(2) Pružatelj usluge koji pruža uslugu boravka mora imati prostor za pripremanje jela te prostoriju i priručni prostor za čuvanje hrane i pića, osim ako pružatelj usluge nema sklopljen ugovor s ovlaštenim pružateljem usluga za tu namjenu.«

Članak 17.

U članku 59. stavku 2. riječi: »funkcionalno ovisnoj osobi starije životne dobi koja ne može samostalno zadovoljavati svoje potrebe« zamjenjuju se riječima: »osobi starije životne dobi koja samostalno zadovoljava svoje potrebe odnosno kojoj je djelomično potrebna pomoć pri zadovoljavanju osnovnih potreba«.«

Članak 18.

U članku 60. stavku 2. riječi: »funkcionalno ovisnu osobu starije životne dobi koja ne može samostalno zadovoljavati svoje potrebe« zamjenjuju se riječima: »osobu starije životne dobi koja samostalno zadovoljava svoje potrebe odnosno kojoj je djelomično potrebna pomoć pri zadovoljavanju osnovnih potreba«.«

Članak 19.

Naslov iznad članka 62. i članak 62. brišu se.

Članak 20.

Članak 69. mijenja se i glasi:

»(1) Za uslugu smještaja pružatelj usluga mora ispunjavati sljedeća mjerila prostora:

– mora imati odgovarajući broj spavaonica, prostor za dnevni odmor i blagovaonicu

– mora imati kuhinju za pripremu obroka ili prostoriju za pripremanje jela za usluge smještaja do 10 mjesta za djecu, odnosno do 20 mjesta za odrasle i starije osobe te prostoriju i priručni prostor za čuvanje hrane i pića, sukladno propisima iz područja ugostiteljstva, osim ako pružatelj usluge nema sklopljen ugovor s ovlaštenim pružateljem usluga za tu namjenu

– u jednoj zgradi mora biti jedan zahod na 10 korisnika i odgovarajući broj zahoda za radnike

– u jednoj zgradi mora biti jedna kupaonica na 10 korisnika odvojeno za muškarce i žene ako kupaonicu istovremeno koristi više od jednog korisnika, osim za djecu predškolske dobi

– mora imati prostoriju za održavanje čistoće rublja, ako pružatelj usluga nema sklopljen ugovor s ovlaštenim pružateljem usluga za tu namjenu

– mora imati odgovarajući skladišni prostor u kojem su odvojeni prostori za skladištenje prehrambenih proizvoda od prostora namijenjenih za skladištenje sredstava za čišćenje i osobnu higijenu, te sredstva za održavanje zgrade i okoliša

– mora imati mjesto za čuvanje lijekova i sanitetskog materijala dostupno samo ovlaštenim osobama.«

(2) U spavaonicu se ne mogu smještavati korisnici različitog spola, osim djece predškolske dobi ili braće i sestara ili uz suglasnost odraslih korisnika.

(3) Usluga smještaja za korisnike smanjene pokretljivosti i korisnike koji koriste pomagala za pokretljivost pruža se u prizemlju zgrade, ako zgrada nema dizalo ili drugi odgovarajući element pristupačnosti.«

Članak 21.

U članku 75. točka 4. mijenja se i glasi:

»u jednoj smještajnoj jedinici na 6 korisnika treba osigurati jedan prilagođeni zahod i jedan tuš, a na svakih daljnjih sedam korisnika još jedan zahod i jedan tuš«.

Članak 22.

U članku 81. stavku 1. točki 2. na kraju teksta dodaju se riječi: »te mora imati odgovarajuću zaštitu od sunca«.

Članak 23.

Članak 82. stavak 2. mijenja se i glasi:

»Spavaonica za djecu stariju od tri godine može biti opremljena s najviše tri ležaja. Spavaonica površine najmanje 20 m2 može biti opremljena s najviše četiri ležaja, a spavaonica površine najmanje 25 m2 s najviše pet ležajeva.«

Članak 24.

U članku 85. stavku 8. iza riječi »etažu« dodaju se riječi: »ili prilagođeni prostor za tuširanje«.

Članak 25.

U članku 86. stavak 2. mijenja se i glasi: »Spavaonica za korisnike drugog stupnja usluge može imati najviše tri ležaja, za korisnike trećeg stupnja usluge najviše četiri ležaja, a površina spavaonice treba biti najmanje 7 m² po korisniku uz dopušteno odstupanje do 5 %.«.

Članak 26.

U prilogu 1. Katalog socijalnih usluga u točki 13.1.2. i 13.1.3. riječi: »1 medicinska sestra/primalja na 60 korisnika« brišu se.

U prilogu 1. Katalog socijalnih usluga u točki 13.3.1.1. riječi: »1 medicinska sestra/primalja na 100 korisnika« brišu se.

U prilogu 1. Katalog socijalnih usluga u točki 13.3.2.1. riječi: »1 medicinska sestra/primalja na 80 korisnika« brišu se.

U prilogu 1. Katalog socijalnih usluga u točki 13.3.2.2. riječi: »1 medicinska sestra/primalja na 50 korisnika« brišu se.

U prilogu 1. Katalog socijalnih usluga u točki 13.3.3.1. riječi: »1 medicinska sestra na 60 korisnika« brišu se.

U prilogu 1. Katalog socijalnih usluga u točki 13.3.4.1. riječi: »1 medicinska sestra na 60 korisnika« brišu se.

U prilogu 1. Katalog socijalnih usluga u točki 13.3.5.1. riječi: »1 medicinska sestra/primalja na 60 korisnika i točki 13.3.5.2. riječi: »1 medicinska sestra/primalja na 80 korisnika« brišu se.

U prilogu 1. Katalog socijalnih usluga u točki 13.3.6.1. i 13.3.6.2. riječi: »1 medicinska sestra na 50 korisnika« brišu se.

U prilogu 1. Katalog socijalnih usluga u točki 13.3.8.1. i 13.3.9.1. riječi: »1 medicinska sestra/primalja na 100 korisnika« brišu se.

Članak 27.

U prilogu 1. Katalog socijalnih usluga točka 13.3.10. mijenja se i glasi:

|  |  |  |  |
| --- | --- | --- | --- |
| 13.3.10. | Odrasle osobe s lakšim ili umjerenim  intelektualnim oštećenjem | | |
| 13.3.10.1. | Poludnevni boravak |  | 1 radni terapeut ili radni instruktor na 20 korisnika |
| 1 stručni suradnik (edukacijski rehabilitator, socijalni radnik, psiholog) na 80 korisnika |
| 13.3.10.2. | Cjelodnevni boravak |  | 1 radni terapeut ili radni instruktor na 20 korisnika |
| 1 stručni suradnik (edukacijski rehabilitator, socijalni radnik, psiholog) na 60 korisnika |

Članak 28.

U prilogu 1. Katalog socijalnih usluga točka 13.3.11. mijenja se i glasi:

|  |  |  |  |
| --- | --- | --- | --- |
| 13.3.11. | Odrasle osobe s težim ili teškim intelektualnim oštećenjem | | |
| 13.3.11.1. | Poludnevni boravak |  | 1 njegovatelj na 40 korisnika |
| 1 radni terapeut ili radni instruktor na 20 korisnika |
| 1 stručni suradnik (edukacijski rehabilitator, socijalni radnik, psiholog) na 80 korisnika |
| 13.3.11.2. | Cjelodnevni boravak |  | 1 njegovatelj na 40 korisnika |
| 1 radni terapeut ili radni instruktor na 20 korisnika |
| 1 stručni suradnik (edukacijski rehabilitator, socijalni radnik, psiholog) na 60 korisnika |

Članak 29.

U prilogu 1. Katalog socijalnih usluga točka 13.3.12. mijenja se i glasi:

|  |  |  |  |
| --- | --- | --- | --- |
| 13.3.12. | Odrasle osobe s više vrsta oštećenja | | |
| 13.3.12.1. | Poludnevni boravak |  | 1 njegovatelj na 20 korisnika potpuno ovisnih o pomoći i njezi druge osobe |
| 1 njegovatelj na 30 korisnika kojima je potrebna pomoć u samozbrinjavanju |
| 1 radni terapeut ili radni instruktor na 20 korisnika |
| 1 stručni suradnik (edukacijski rehabilitator, socijalni radnik, psiholog) na 80 korisnika |
| 13.3.12.2. | Cjelodnevni boravak |  | 1 njegovatelj na 15 korisnika potpuno ovisnih o pomoći i njezi druge osobe |
| 1 njegovatelj na 30 korisnika kojima je potrebna pomoć u samozbrinjavanju |
| 1 radni terapeut ili radni instruktor na 20 korisnika |
| 1 stručni suradnik (edukacijski rehabilitator, socijalni radnik, psiholog) na 60 korisnika |

Članak 30.

U prilogu 1. Katalog socijalnih usluga točka 13.3.14. mijenja se i glasi:

|  |  |  |  |
| --- | --- | --- | --- |
| 13.3.14. | Odrasle osobe s poremećajima iz autističnog spektra (PAS) | | |
| 13.3.14.1. | Poludnevni boravak |  | 1 njegovatelj na 10 korisnika potpuno ovisnih o pomoći i njezi druge osobe |
| 1 njegovatelj na 30 korisnika kojima je potrebna pomoć u samozbrinjavanju |
| 1 radni instruktor na 20 korisnika |
| 1 stručni suradnik (edukacijski rehabilitator, socijalni radnik, psiholog) na 40 korisnika |
| 13.3.14.2. | Cjelodnevni boravak (osnovni opseg usluge) |  | 1 njegovatelj na 10 korisnika potpuno ovisnih o pomoći i njezi druge osobe |
| 1 njegovatelj na 25 korisnika kojima je potrebna pomoć u samozbrinjavanju |
| 1 medicinska sestra/primalja na 40 korisnika |
| 1 radni instruktor na 20 korisnika |
| 1 stručni suradnik (edukacijski rehabilitator, socijalni radnik, psiholog) na 30 korisnika |

Članak 31.

U prilogu 1. Katalog socijalnih usluga točka 14.1. mijenja se i glasi:

|  |  |  |  |
| --- | --- | --- | --- |
| 14.1. | Djeca i mlađe punoljetne osobe bez roditelja ili bez odgovarajuće roditeljske skrbi | | |
| 14.1.1. | Organizirano stanovanje uz sveobuhvatnu podršku  (za djecu do 3. godine) |  | 1 medicinska sestra/primalja na jednu stambenu jedinicu |
| 2 – 3 odgojitelja za djecu do 3 godine na jednu stambenu jedinicu |
| 2 suradnika u odgoju na jednu stambenu jedinicu |
| 1 socijalni radnik na 30 korisnika |
| 1 psiholog na 30 korisnika |
| 14.1.2. | Organizirano stanovanje uz sveobuhvatnu podršku  (za djecu od 3. do 18. godine) |  | 2 – 3 odgojitelja na jednu stambenu jedinicu |
| 2 suradnika u odgoju na jednu stambenu jedinicu |
| 1 socijalni radnik na 30 korisnika |
| 1 psiholog na 30 korisnika |
| 14.1.3. | Organizirano stanovanje uz sveobuhvatnu podršku uz stanovanje suradnika u odgoju |  | 1 suradnik u odgoju (stanuje s djecom) |
| 1 suradnik u odgoju na jednu stambenu jedinicu |
| 1 socijalni radnik na 30 korisnika |
| 1 psiholog na 30 korisnika |
| 1 medicinska sestra na 20 korisnika (za djecu do 3 godine) |
| 14.1.4. | Organizirano stanovanje uz povremenu podršku  (za osobe od 18. do 26. godine) |  | 1 stručni suradnik na 4 stambene jedinice |
| 1 socijalni radnik na 100 korisnika |
| 1 psiholog na 100 korisnika |

Članak 32.

U prilogu 1. Katalog socijalnih usluga točka 14.3. mijenja se i glasi:

|  |  |  |  |
| --- | --- | --- | --- |
| 14.3. | Djeca i mlađe punoljetne osobe s problemima u ponašanju | | |
| 14.3.1. | Organizirano stanovanje uz sveobuhvatnu podršku (za djecu do 18. godine) |  | 2 – 3 odgojitelja na jednu stambenu jedinicu |
| 2 suradnika u odgoju na jednu stambenu jedinicu |
| 1 socijalni radnik na 30 korisnika |
| 1 socijalni pedagog na 30 korisnika |
| 1 psiholog na 30 korisnika |
| 14.3.2. | Organizirano stanovanje uz povremenu podršku (za osobe od 18. do 26. godine) |  | 1 odgojitelj na 4 stambene jedinice |
| 1 socijalni radnik na 100 korisnika |
| 1 socijalni pedagog na 100 korisnika |
| 1 psiholog na 100 korisnika |

Članak 33.

U prilogu 1. Katalog socijalnih usluga točka 14.4. mijenja se i glasi:

|  |  |  |  |
| --- | --- | --- | --- |
| 14.4. | Djeca s teškoćama u razvoju i odrasle osobe s invaliditetom | | |
| 14.4.1. | Djeca s teškoćama u razvoju | | |
| 14.4.1.1. | Organizirano stanovanje uz sveobuhvatnu podršku |  | 4-51 asistenta u organiziranom stanovanju na jednu stambenu jedinicu |
| 1 odgojitelj na jednu stambenu jedinicu |
| 14.4.2. | Odrasle osobe s invaliditetom | | |
| 14.4.2.1. | Organizirano stanovanje uz sveobuhvatnu podršku |  | 4-51 asistenta u organiziranom stanovanju na jednu stambenu jedinicu |
| 1 zastupnik na 20 korisnika |
| 14.4.2.2. | Organizirano stanovanje uz svakodnevnu intenzivnu podršku |  | 2-31 asistenta u organiziranom stanovanju na 1 stambenu jedinicu |
| 1 zastupnik na 20 korisnika |
| 14.4.2.3. | Organizirano stanovanje uz svakodnevnu kratkotrajnu podršku |  | 1 asistent u organiziranom stanovanju na 3 stambene jedinice |
| 1 zastupnik na 20 korisnika |
| 14.4.2.4. | Organizirano stanovanje povremenu podršku |  | 1 asistent u organiziranom stanovanju na 5 stambenih jedinica |
| 1 zastupnik na 20 korisnika |

1 Niži propisani normativ primjenjuje se samo ako su svi korisnici najmanje osam sati dnevno odsutni iz stambene jedinice.

Članak 34.

U prilogu 1. Katalog socijalnih usluga točka 14.5. mijenja se i glasi:

|  |  |  |  |
| --- | --- | --- | --- |
| 14.5. | Starije osobe | | |
| 14.5.1. | Organizirano stanovanje uz svakodnevnu kratkotrajnu podršku |  | 1 asistent u organiziranom stanovanju na 3 stambene jedinice |
| 14.5.2. | Organizirano stanovanje uz povremenu podršku |  | 1 asistent u organiziranom stanovanju na 5 stambenih jedinica |

Članak 35.

U prilogu 1. Katalog socijalnih usluga točka 15.1. mijenja se i glasi:

|  |  |  |  |
| --- | --- | --- | --- |
| 15.1. | Djeca i mlađe punoljetne osobe bez roditelja ili bez odgovarajuće roditeljske skrbi | | |
| 15.1.1. | Smještaj  (za djecu do 3. godine) |  | 1 medicinska sestra/primalja na 30 korisnika |
| 2 – 3 odgojitelja za djecu do 3 godine na 8 korisnika |
| 2 suradnika u odgoju na 8 korisnika |
| 1 socijalni radnik na 30 korisnika |
| 1 psiholog na 30 korisnika |
| 15.1.2. | Smještaj  (za djecu od 3. do 18. godine) |  | 2 – 3 odgojitelja na 12 korisnika |
| 2 suradnika u odgoju na 12 korisnika |
| 1 socijalni radnik na 30 korisnika |
| 1 psiholog na 30 korisnika |
| 15.1.3. | Smještaj  (za djecu od 18. do 26. godine) |  | 1 stručni suradnik na 30 korisnika |
| 1 socijalni radnik na 100 korisnika |
| 1 psiholog na 100 korisnika |
| 15.1.4. | Smještaj do deset korisnika |  | 2 – 3 odgojitelja na 10 korisnika |
| 2 suradnika u odgoju na 10 korisnika |

Članak 36.

U prilogu 1. Katalog socijalnih usluga točka 15.4. mijenja se i glasi:

|  |  |  |  |
| --- | --- | --- | --- |
| 15.4. | Djeca s teškoćama u razvoju i odrasle osobe s invaliditetom | | |
| 15.4.1. | Djeca s tjelesnim oštećenjem | | |
| 15.4.1.1. | Smještaj |  | 2 – 3 njegovatelja na 9 korisnika potpuno ovisnih o pomoći i njezi druge osobe |
| 2 njegovatelja na 40 korisnika kojima je potrebna pomoć u samozbrinjavanju |
| 1 medicinska sestra/primalja na 40 korisnika |
| 1 socijalni radnik na 100 korisnika |
| 1 odgojitelj na 9 korisnika |
| 1 edukacijski rehabilitator na 30 korisnika |
| 1 fizioterapeut na 50 korisnika |
| 1 radni terapeut na 50 korisnika |
| 15.4.2. | Djeca s lakšim ili umjerenim intelektualnim oštećenjem | | |
| 15.4.2.1. | Smještaj |  | 2 – 3 njegovatelja na 10 korisnika potpuno ovisnih o pomoći i njezi druge osobe |
| 2 njegovatelja na 40 korisnika kojima je potrebna pomoć u samozbrinjavanju |
| 1 medicinska sestra/primalja na 40 korisnika |
| 1 socijalni radnik na 100 korisnika |
| 1 odgojitelj na 12 korisnika |
| 1 edukacijski rehabilitator na 30 korisnika |
| 15.4.3. | Djeca s težim ili teškim intelektualnim oštećenjem | | |
| 15.4.3.1. | Smještaj |  | 2 – 3 njegovatelja na 8 korisnika potpuno ovisnih o pomoći i njezi druge osobe |
| 2 njegovatelja na 30 korisnika kojima je potrebna pomoć u samozbrinjavanju |
| 1 medicinska sestra/primalja na 20 korisnika |
| 1 socijalni radnik na 100 korisnika |
| 1 fizioterapeut na 50 korisnika |
| 1 psiholog na 100 korisnika |
| 1 odgojitelj na 10 korisnika |
| 1 edukacijski rehabilitator na 30 korisnika |
| 15.4.4. | Djeca s više vrsta oštećenja | | |
| 15.4.4.1. | Smještaj |  | 2 – 3 njegovatelja na 8 korisnika potpuno ovisnih o pomoći i njezi druge osobe |
| 2 njegovatelja na 40 korisnika kojima je potrebna pomoć u samozbrinjavanju |
| 1 medicinska sestra/primalja na 30 korisnika |
| 1 fizioterapeut na 50 korisnika |
| 1 socijalni radnik na 100 korisnika |
| 1 psiholog na 100 korisnika |
| 1 odgojitelj na 10 korisnika |
| 1 edukacijski rehabilitator na 30 korisnika |
| 15.4.5. | Djeca s oštećenjem vida | | |
| 15.4.5.1. | Smještaj |  | 2 – 3 njegovatelja na 40 korisnika kojima je potrebna pomoć u samozbrinjavanju |
| 1 medicinska sestra/primalja na 50 korisnika |
| 1 socijalni radnik na 100 korisnika |
| 1 psiholog na 100 korisnika |
| 1 odgojitelj na 12 korisnika |
| 1 edukacijski rehabilitator na 30 korisnika |
| 15.4.6. | Djeca s oštećenjem sluha ili poremećaja glasa, jezika i govora | | |
| 15.4.6.1. | Smještaj |  | 1 medicinska sestra/primalja na 50 korisnika |
| 1 socijalni radnik na 100 korisnika |
| 2 – 3 odgojitelja na 15 korisnika |
| 1 logoped na 30 korisnika |
| 1 edukacijski rehabilitator na 30 |
| 1 psiholog na 100 korisnika |
| 15.4.7. | Djeca s poremećajima iz autističnog spektra (PAS) | | |
| 15.4.7.1. | Smještaj |  | 2 – 3 njegovatelja na 5 korisnika potpuno ovisnih o pomoći i njezi druge osobe |
| 2 njegovatelja na 13 korisnika kojima je potrebna pomoć u samozbrinjavanju |
| 1 medicinska sestra/primalja na 25 korisnika |
| 1 socijalni radnik na 100 korisnika |
| 1 psiholog na 100 korisnika |
| 1 odgojitelj na 7 korisnika |
| 1 edukacijski rehabilitator na 30 korisnika |
| 15.4.8. | Odrasle osobe s tjelesnim oštećenjem | | |
| 15.4.8.1. | Smještaj |  | 2 – 3 njegovatelja na 9 korisnika potpuno ovisnih o pomoći i njezi druge osobe |
| 2 njegovatelja na 40 korisnika kojima je potrebna pomoć u samozbrinjavanju |
| 1 medicinska sestra/primalja na 40 korisnika |
| 1 socijalni radnik na 100 korisnika |
| 1 edukacijski rehabilitator na 30 korisnika |
| 1 fizioterapeut na 50 korisnika |
| 1 radni terapeut na 50 korisnika |
| 15.4.9. | Odrasle osobe s mentalnim oštećenjem | | |
| 15.4.9.1. | Smještaj |  | 2 – 3 njegovatelja na 15 korisnika |
| 1 medicinska sestra/primalja na 30 korisnika |
| 1 socijalni radnik na 100 korisnika |
| 1 psiholog na 100 korisnika |
| 1 radni terapeut na 40 korisnika |
| 1 edukacijski rehabilitator/ radni instruktor na 50 korisnika |
| 15.4.10. | Odrasle osobe s lakšim ili umjerenim intelektualnim oštećenjem | | |
| 15.4.10.1. | Smještaj |  | 2 – 3 njegovatelja na 30 korisnika potpuno ovisnih o pomoći i njezi druge osobe |
| 2 njegovatelja na 40 korisnika kojima je potrebna pomoć u samozbrinjavanju |
| 1 medicinska sestra/primalja na 20 korisnika |
| 1 socijalni radnik na 100 korisnika |
| 1 radni terapeut na 50 korisnika |
| 1 edukacijski rehabilitator na 30 korisnika |
| 15.4.11. | Odrasle osobe s težim ili teškim intelektualnim oštećenjem | | |
| 15.4.11.1. | Smještaj |  | 2 – 3 njegovatelja na 10 korisnika potpuno ovisnih o pomoći i njezi druge osobe |
| 2 njegovatelja na 30 korisnika kojima je potrebna pomoć u samozbrinjavanju |
| 1 medicinska sestra/primalja na 20 korisnika |
| 1 socijalni radnik na 100 korisnika |
| 1 fizioterapeut na 50 korisnika |
| 1 edukacijski rehabilitator na 30 korisnika |
| 1 radni terapeut na 50 korisnika |
| 15.4.12. | Odrasle osobe s više vrsta oštećenja | | |
| 15.4.12.1. | Smještaj |  | 2 – 3 njegovatelja na 8 korisnika potpuno ovisnih o pomoći i njezi druge osobe |
| 2 njegovatelja na 20 korisnika kojima je potrebna pomoć u samozbrinjavanju |
| 1 medicinska sestra/primalja na 30 korisnika |
| 1 socijalni radnik na 100 korisnika |
| 1 edukacijski rehabilitator na 60 korisnika |
| 1 radni terapeut na 20 korisnika |
| 1 fizioterapeut na 50 korisnika |
| 15.4.13. | Odrasle osobe s oštećenjem vida | | |
| 15.4.13.1. | Smještaj |  | 1 socijalni radnik na 100 korisnika |
| 1 edukacijski rehabilitator na 15 korisnika |
| 1 radni terapeut na 15 korisnika |
| 1 psiholog na 100 korisnika |
| 15.4.14. | Odrasle osobe s poremećajima iz autističnog spektra (PAS) | | |
| 15.4.14.1. | Smještaj |  | 2 – 3 njegovatelja na 5 korisnika potpuno ovisnih o pomoći i njezi druge osobe |
| 2 njegovatelja na 13 korisnika kojima je potrebna pomoć u samozbrinjavanju |
| 1 medicinska sestra/primalja na 20 korisnika |
| 1 socijalni radnik na 100 korisnika |
| 1 edukacijski rehabilitator na 30 korisnika |
| 1 psiholog na 100 korisnika |
| 1 radni terapeut na 20 korisnika |
| 15.4.15. | Odrasle osobe s invaliditetom – smještaj do 20 korisnika | | |
| 15.4.15.1. | Smještaj |  | 4 njegovatelja na 20 korisnika |
| 1 medicinska sestra/primalja na 20 korisnika |
| 0,5 radnih instruktora na 20 korisnika |

Članak 37.

U prilogu 1. Katalog socijalnih usluga točka 15.5.2. mijenja se i glasi:

|  |  |  |  |
| --- | --- | --- | --- |
| 15.5.2. | Smještaj |  | 3 medicinske sestre/primalje na 100 korisnika |
| 10 njegovatelja na 100 korisnika |
| 2 fizioterapeuta na 100 korisnika |
| 1 socijalni radnik na 100 korisnika |
| 1 stručni suradnik na 200 korisnika |

Članak 38.

U prilogu 1. Katalog socijalnih usluga točka 15.5.5. mijenja se i glasi:

|  |  |  |
| --- | --- | --- |
| Starije osobe – smještaj do 20 korisnika | | |
| Smještaj |  | 4 njegovatelja na 20 korisnika |
| 1 medicinska sestra/primalja na 20 korisnika |
| 0,5 stručnog suradnika na 20 korisnika |

Članak 39.

U prilogu 2. Katalog pomoćno-tehničkih poslova točke 1.10. do 1.14. zamjenjuju se točkama 1.10. do 1.12. koje glase:

|  |  |  |  |
| --- | --- | --- | --- |
|  |  | Boravak i druge usluge |  |
| 1.10. | Čišćenje prostora i opreme | – za starije osobe na cjelodnevnom boravku | 1 čistačica na 800 m2 |
| 1.11. | Pranje i glačanje posteljnog rublja korisnika | 0,5 pralje na 100 korisnika |
| 1.12. | Čišćenje prostora i opreme | – za djecu i mlađe punoljetne osobe bez roditelja ili bez odgovarajuće roditeljske skrbi  – za djecu i mlađe punoljetne osobe s problemima u ponašanju  – za djecu s teškoćama u razvoju  – za odrasle osobe s invaliditetom  – za beskućnike | 1 čistačica na 800 m² |

Članak 40.

U prilogu 2. Katalog pomoćno-tehničkih poslova točka 3. mijenja se i glasi:

|  |  |  |  |
| --- | --- | --- | --- |
| 3. | Priprema obroka | Usluga smještaja | 2 kuhara i 3 pomoćna radnika u kuhinji na 100 korisnika |
| Usluga smještaja u prihvatilištu ili prenoćištu | 1 pomoćni radnik u kuhinji na 100 korisnika, te dodatno 2 kuhara na 100 korisnika2 |
| Usluga cjelodnevnog boravka | 1 kuhar i 1 pomoćni radnik u kuhinji na 100 korisnika |
| Usluga poludnevnog boravka | 1 kuhar ili 1 pomoćni radnik u kuhinji na 100 korisnika |

2 Ako se ručak ne osigurava u pučkoj kuhinji.

6. ZAVRŠNA ODREDBA

Članak 41.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/24-01/03
 Urbroj: 524-09-02-01/2-24-7
 Zagreb, 9. svibnja 2024.

Ministar
 Marin Piletić, v. r.